Case ID: 1114700
Sentence 66: Bununla belə, Təqsirləndirilən şəxs4 ibtidai istintaq zamanı təqsirləndirilən şəxs qismində verdiyi və məhkəmədə tədqiq olunmuş ifadəsində göstərmişdir ki, o, təxminən2016-cı ildə iş yeri tapmaq üçün yaşadığı Füzuli rayonunun Zobcuq qəsəbəsindən Abşeron rayonu Saray qəsəbəsinə gəlmiş, orada fərdi evlərin tikintisində fəhlə işləmiş, həmin vaxt tikintilərdə onunla işləyən və orada yaşayan Təqsirləndirilən şəxs2 ilə tanış olmuş, sonra Nəsiminin vasitəsilə əslən Yardımlı rayonundan olan İskəndərlə tanış olmuş, 29 noyabr 2017-ci il tarixdə Bakı şəhəri Əhmədli qəsəbəsində yeni tikilən yaşayış binasında fəhlə işlədiyi vaxt Nəsimi onun istifadə etdiyi hazırda nömrəsi yadında qalmayan mobil telefonuna zəng edib iş olduğunu və bununla bağlı onunla Bakı şəhərində 3-cü mikrorayon dairəsində görüşmək istədiyini bildirmiş, o da razılaşdıqları kimi həmin yerə gəlmiş və orada Nəsimi ilə görüşmüş, Nəsimi ora Mirafiq adlı şəxsin idarə etdiyi avtomaşında İskəndər və Ruslan adlı şəxslərlə gəlmiş, Mirafiqi və Ruslanı əvvəl tanımamış və orada tanış olmuş, o da Mirafiqin idarə etdiyi avtomaşına əyləşmiş, Mirafiq avtomaşında ona da əri ilə münasibətləri yaxşı olmayan Gülnarə adlı qadının mənzilində ərinə məxsus olan külli miqdarda pulu ələ keçirmək planı hazırladığını, bunun üçün həmin qadının pulları mənzildə olan seyfdən götürmək üçün mənzilə daxil olmaqlarına şərait yaradacağını, seyfin kodunu qadının ona dediyini, onların vəzifəsi mənzilə daxil olub mənzildə oğurluq olması təəssüratı yaratmaq, qadına yüngül fomada fiziki təzyiq göstərmək olduğunu bildirmiş, Mirafiq istifadə etdiyi mobil telefona çəkilmiş həmin mənzilin fotoşəkillərini ona da göstərmiş, həmin fotoşəkillərdə mənzildəki otaqlar və otaqda olan əşyalar, o cümlədən seyf dəqiq görünmüş, Mirafiq həmin mənzilin fotoşəkillərini ona gəzdiyi qadının göndərdiyini bildirmiş, lakin gəzdiyi qadının adını deməmiş, Mirafiq idarə etdiyi avtomaşında onları Bakı şəhəri, Yasamal rayonu ərazisində tanımadığı bir küçəyə gətirmiş və avtomaşını yeni tikilmiş yaşayış binasının yaxınlığında saxlamış, Mirafiq avtomaşında qalmış o, Nəsimi, İskəndər və Ruslan isə avtomaşından enib binaya tərəf getmiş, bu vaxt bir qadın yanında iki qız binadan çıxıb taksiyə əyləşib getmiş, ona görə də onlar mənzilə girməyin mümkün olmadığını görüb qayıdıb Mirafiqin yanına gəlmiş, Mirafiq işin alınmadığını, gec gəldiklərini bildirmiş və səhər tezdən yenidən gələcəklərini demiş, onlar Saray qəsəbəsinə gəlmiş, o isə yolda onlardan ayrılıb Əhmədli qəsəbəsinə iş yerinə getmiş, Nəsimi ona “telefonun açıq olsun, səhər tezdən zəng edəcəyəm görüşəcəyik” demiş, səhərisi gün, 30 noyabr 2017-ci il tarixdə səhər tezdən, saat 06 radələrində Nəsimi onun istifadə etdiyi mobil telefona zəng edib Masazır qəsəbəsinə körpünün yanına gəlməyi tapşırmış, o da həmin yerə gəlmiş və orada dayanıb Nəsimigili gözləmiş, bir azdan Nəsimi, İskəndər, Ruslan Mirafiqin idarə etdiyi avtomaşında oraya gəlmiş, o da avtomaşına əyləşmiş və onlar Bakı şəhəri Yasamal rayonunda əvvəlki gün getdikləri yaşayış binasının yanına gəlmiş, yenə Mirafiq avtomaşında qalmış o, Nəsimi, İskəndər və Ruslan avtomaşından enmiş, o və Nəsimi binanın altındakı marketə gedib şirniyyat və siqaret alıb Nəsiminin əlindəki çantaya qoymuş, sonra oradan binanın həyətinə keçib binanın girişinə yaxınlaşmış, bu vaxt İskəndər və Ruslan da gəlmiş və onlar birlikdə binaya daxil olub liftlə binanın səkkizinci mərtəbəsinə qalxmış və orada dayanıb gözləmiş, təxminən 20 dəqiqədən sonra mənzilin qapısı açılmış, mənzildən bir qadın və iki qız çıxmış, qızlar gəlib liftin düyməsini basıb gözləmiş, qadın isə mənzilin qapısını örtüb liftə tərəf gələndə İskəndər birinci qadını tutmuş, o və Ruslan isə hərəsi qızların birini tutmuş, qadın və qızlar qışqırıb, hay-küy saldıqlarından onlar əlləri ilə qızların ağızlarını bərk tutmuş, bu vaxt qonşu mənzilin qapısının açıldığını görüb qorxduqlarından qadını və qızları buraxıb pilləkənlərlə oradan qaçıb Mirafiqin yanına gəlmiş, Ruslan isə başqa istiqamətə qaçmış, onlar cəld Mirafiqin avtomaşınına əyləşib oradan uzaqlaşmış, yolda həmin avtomaşından enib taksi ilə Saray qəsəbəsinə gəlmiş, sonra Əhmədli qəsəbəsinə iş yerinə getmiş, daha sonra isə yaşadığı Füzuli rayonuna getmiş, bu cinayətə görə 2018ci ilin iyul ayının sonunda Füzuli rayon polis şöbəsinin əməkdaşları onu saxlayıb Bakı şəhəri, Yasamal rayonu 27-ci polis bölməsinin əməkdaşlarına təhvil vermiş, orada ifadəsi alındıqdan sonra sərbəst buraxılmışdır.